rejauldu/bengali-wikipedia huggingface dataset:
পলিকার্পভ ভিআইটি-১ ছিল সোভিয়েত ইউনিয়নের টুইন ইঞ্জিন বিশিষ্ট একটি বহুমুখী বিমান, যা দ্বিতীয় বিশ্বযুদ্ধের আগে বিকশিত হয়েছিল। অত্যন্ত ভারী সমরাস্ত্রসহ স্থল হামলার জন্য উপযোগী করে এর নমুনা ১৯৩৭ সালে তৈরি করা হয়েছিল। এটি পরীক্ষামূলক হিসাবে নির্মাণ করা হয়েছিল, পরে নকশাটি পরিমার্জন করা সিদ্ধান্ত নেওয়া হয় এবং অধিক শক্তিসম্পন্ন ইঞ্জিনসহ ভিআইটি-২ ডিজাইন করা হয়।   উন্নয়ন  ১৯৩৬ সালে পলিকর্পভ ডিজাইন ব্যুরো (ওকেবি) প্রথম টুইন ইঞ্জিন এয়ারক্রাফট উন্নয়নের নির্দেশ দেন, যা একটি ভারী জঙ্গিবিমান হিসাবে স্থল আক্রমণে ব্যবহার করা যেতে পারে। এটি ডেলিভারি হওয়ার পর একই বছর স্থল আক্রমণে ব্যবহারে পরীক্ষা-নিরীক্ষার জন্য পাঠানো হয়, যদিও অন্যান্য ভুমিকার জন্য এটার প্রয়োজনীয় পরিবর্তন হতে পারে। ভিআইটি-১ যুক্তিসঙ্গতভাবে সফল ছিল, কিন্তু এটিতে আরও শক্তিশালী ইঞ্জিন যোগ ও তার অবকাঠামোগত পরিবর্তনের সিদ্ধান্ত নেওয়া হয়। এর উন্নয়নকৃত বিমানটি ভিআইটি-২ হিসাবে মনোনীত হয়েছিল।  ভিআইটি-১ ছিল ছোট ডানাযুক্ত, টুইন ইঞ্জিন সম্পন্ন, মিশ্র অবকাঠামোর একটি বিমান। বিমানের মনোকক অবকাঠামো ছিল স্হপন এর অর্ধেক এবং এটি তৈরি করা হয়েছিল প্লাইউড দ্বারা ঢালাই করে। ডানা এবং লেজের অবকাঠামো তৈরি করা হয়েছে ইস্পাতের টিউব ও ডুরালামিন দিয়ে, যাতে ডুরালামিনের প্রলেপ দেওয়া হয়েছিল। ইউএসএসআর এর মধ্যে প্রথম ভিআইটি-১ এর ছিল মেটাল স্কিনেড নিয়ন্ত্রিত্র পৃষ্ঠতল। প্রচলিত ল্যান্ডিং গিয়ারের প্রধান পা ইঞ্জিন নেকলেসের মধ্য থেকে পত্যাহার করেন, কিন্তু টুইনহুইল সংশোধন করা হয়েছিল।   বৈশিষ্ট  আরও দেখুন   তথ্যসূত্র   বহিঃসংযোগ  VIT-1, SVB, MPI-1 by N.N.Polikarpov   বিষয়শ্রেণী:পলিকার্পভ
none|120px|কমলাপুর রেলওয়ে স্টেশন কমলাপুর রেলওয়ে স্টেশন (দাপ্তরিক নাম ঢাকা রেলওয়ে স্টেশন) হলো বাংলাদেশের রাজধানী ঢাকায় অবস্থিত কেন্দ্রীয় রেলওয়ে স্টেশন। এটি দেশের বৃহত্তম স্টেশন ও পরিবহন খাতে ব্যস্ততম অবকাঠামো, যা রাজধানীর প্রবেশদ্বার হিসেবে বিবেচিত। এছাড়াও এটি প্রতিষ্ঠার দশকের আধুনিক ভবনগুলোর মধ্যে অন্যতম হিসেবে বিবেচিত। ১ মে ১৯৬৮ খ্রিস্টাব্দে এটি চালু করা হয়। কমলাপুর রেলওয়ে স্টেশন পাকিস্তান আমলে তৈরি হলেও স্টেশনের রেলপথটি ব্রিটিশ ভারতীয় আমলে নির্মিত হয়। পাকিস্তান সৃষ্টির পর ঢাকায় অবস্থিত পুরোনো রেলওয়ে স্টেশনটি অপর্যাপ্ত হওয়ায় শহরের কমলাপুর এলাকায় আরেকটি রেলওয়ে স্টেশন নির্মাণের উদ্যোগ নেওয়া হয়। ১৯৬৮ সালে নির্মিত এই রেলওয়ে স্টেশনটি ১৯৭১ সালে মুক্তিযুদ্ধের সময় সংঘটিত গণহত্যার স্বাক্ষী ছিল। বাকি অংশ পড়ুন...
মুরঘাব (পশতু/ - মুরগাব)আফগানিস্তান এর বাদঘিজ প্রদেশ এর উত্তরপূর্বে অবস্থিত একটি জেলা। জেলাটির রাজধানী হচ্ছে মুরঘাব শহর যেটি মুরঘাব নদী বরাবর অবস্থিত।  জনসংখ্যার উপাত্ত ২০০৩ সালে মুরঘাব জেলার আনুমানিক জনসংখ্যা ছিল প্রায় ১০৯,৩৮১ জন। জাতিসংঘের হাই কমিশনার ফর রিফিউজি'র (ইউএনএইচসিআর) প্রতিবেদন অনুযায়ী, মোট জনসংখ্যার  ৮৫.৬% পশতু, ৭% তাজিক, ৭% তুর্কি এবং ০.৩% উজবেক রয়েছে।http://www.aims.org.af/afg/dist_profiles/unhcr_district_profiles/western/badghis/murghab/D_Murghab.pdf  তথ্যসূত্র  UNHCR District Profile, compiled 2002-08-26, accessed 2006-05-05 (PDF). Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization  বহিঃসংযোগ মুরঘাব জেলার মানচিত্র (পিডিএফ ফরমেট)  বিষয়শ্রেণী:বাদঘিজ প্রদেশ বিষয়শ্রেণী:বাদঘিজ প্রদেশের জেলা
আবদুল কাদির জিলানী (,  Abdolqāder Gilāni; ১৪ ডিসেম্বর ১৯৩৫ — ১৮ অক্টোবর ২০২৫) একজন সুন্নি পণ্ডিত এবং আইনবিদ। তিনি ১৪ ডিসেম্বর ১৯৩৫ (রমজান, ১৩৫৪ হিজরি)  পাকিস্তানের রাওয়ালপিন্ডির অন্তর্গত সান্ধু সাইয়িদানে জন্মগ্রহণ করেন। তিনি আব্দুল কাদের জিলানীর বংশধর। বর্তমানে পূর্ব লন্ডনের ওয়ালথামস্টোতে বসবাস করছেন। দীর্ঘদিন অসুস্থতার পরে ১৮ অক্টোবর ২০২৫-এ তিনি লন্ডনে মৃত্যুবরণ করেন।   প্রধান কাজ   ২০১০ সালে, জিলানী তার বই, জুবদাহ আত-তাহকীক প্রকাশ করেন।  উর্দুতে লেখা বইটিতে মুহাম্মদের সাহাবীদের উপর একটি পাঠ্য এবং আবু বকরকে সর্বশ্রেষ্ঠ সাহাবী হিসাবে মর্যাদা দেওয়ার বিষয়ে সুন্নি পণ্ডিতদের মধ্যে মতপার্থক্য নিয়ে আলোচনা করা হয়েছে।   অফকমের রায়   ২০১১ সালের অক্টোবরে, জিলানি যুক্তরাজ্যস্থ টেলিভিশন স্টেশন ডিএম ডিজিটালের একটি অনুষ্ঠান রেহমাতুল লিল আলামিন- এ অতিথি হিসেবে উপস্থিত হন। সম্প্রচারের সময়, জিলানি ২০১১ সালের প্রথম দিকে পাঞ্জাবের গভর্নর সালমান তাসিরের গুলিতে নিহত হওয়ার প্রসঙ্গে মন্তব্য করেছিলেন।  একটি অভিযোগের পরে, অফকম পরবর্তীতে রায় দেয় যে মন্তব্যগুলি সম্প্রচার করার মাধ্যমে, "ডিএম ডিজিটাল" ব্রডকাস্টিং কোডের ধারা ৩.১ লঙ্ঘন করেছে, যেখানে বলা হয়েছে "অপরাধ কমিশনকে উৎসাহিত বা উস্কানি দিতে বা বিশৃঙ্খলা সৃষ্টি করতে পারে এমন উপাদান টেলিভিশন বা রেডিও সেবাতে অন্তর্ভুক্ত করা উচিত নয়৷" অফকম রায় দিয়েছিল যে, "পণ্ডিতের মন্তব্যের যুক্তিসঙ্গত ব্যাখ্যার ভিত্তিতে, তিনি ব্যক্তিগতভাবে পরামর্শ দিয়েছিলেন ধর্মত্যাগী বা যারা নবীকে অপমান করেছে বলে মনে করা হয় তাদের আক্রমণ করা বা হত্যা করা সকল মুসলমানের কর্তব্য। আমরা বিবেচনা করেছি উপরে বর্ণিত ইসলামি পণ্ডিতের বিভিন্ন বিবৃতি সম্প্রচারের ফলে অপরাধ সংঘটনকে উৎসাহিত করা বা প্ররোচিত করার সম্ভাবনা ছিল।"    জবাবে, এটা স্পষ্ট করা হয়, জিলানি পাকিস্তানের আইন সম্পর্কে মন্তব্য করছেন যাদের বিরুদ্ধে মুহাম্মদের চরিত্র অপবিত্র করার অভিযোগ রয়েছে। এই উদাহরণে, জিলানি মমতাজ কাদরির মামলা নিয়ে আলোচনা করছিলেন, যাকে গভর্নর সালমান তাসিরকে হত্যার জন্য পাকিস্তানের আদালত মৃত্যুদণ্ডে দণ্ডিত করে। পরিশেষে যদি মন্তব্যগুলিকে আক্ষরিক অর্থে নেওয়া হয়, তাহলে জিলানির মন্তব্য যুক্তরাজ্যের কারও কারও কাছে আপত্তিকর হতে পারে, তবে এটি স্পষ্ট করা উচিত যে বক্তৃতাটি উর্দু ভাষায় দেওয়া হয়েছিল এবং তিনি পাকিস্তানের আইন, রীতিনীতি এবং অনুশীলনের কথা উল্লেখ করেছিলেন।   তথ্যসূত্র   বিষয়শ্রেণী:পাকিস্তানি পণ্ডিত বিষয়শ্রেণী:১৯৩৫-এ জন্ম বিষয়শ্রেণী:২০২৫-এ মৃত্যু বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:রাওয়ালপিন্ডির ব্যক্তি বিষয়শ্রেণী:পাকিস্তানি সুফি
...বাংলাদেশের স্বাধীনতা যুদ্ধের সময় চীনের প্রতি বিশ্বস্ততা প্রমাণের জন্যে নিক্সন পাকিস্তানের জন্যে ইউএস কংগ্রেসের বরাদ্দকৃত বাজেট লঙ্ঘন করে পাকিস্তানে সামরিক সাহায্য প্রেরণ করেন? ... অষ্টাদশ শতকে বাংলায় ফকির সন্ন্যাসী বিদ্রোহ চলাকালে ভারতীয় তপস্বীদের সাথে ব্রিটিশ ইস্ট ইণ্ডিয়া কোম্পানির প্রচুর পরিমাণে সংঘর্ষ ঘটে? ...১৯৬২ সালের চীন-ভারত যুদ্ধের পর তিব্বতের যুবকদের নিয়ে গঠিত স্পেশাল ফ্রণ্টিয়ার ফোর্স বাংলাদেশের স্বাধীনতা যুদ্ধে অংশগ্রহণ করে? ...ডাচ অস্ট্রেলিয়ান কমাণ্ডো অফিসার উইলিয়াম ঔডারল্যাণ্ড মুক্তিযুদ্ধে অবদানের স্বীকৃতিস্বরূপ বাংলাদেশের চতুর্থ সর্বোচ্চ সামরিক খেতাব বীর প্রতীক জেতা একমাত্র বিদেশী?
বাউলাই নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৭২  কিলোমিটার, গড় প্রস্থ ৮৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাউলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৫।  উৎপত্তি  বাউলাই নদীর উৎপত্তি হয়েছে যাদুকাটা-রক্তি নদী থেকে। সুনামগঞ্জ জেলার তাহিরপুর উপজেলার মধ্য দিয়ে প্রবাহিত হয়ে ধর্মপাশা অতিক্রম করে জামালগঞ্জের ধনু নদীতে পড়েছে।  অন্যান্য তথ্য বাউলাই নদীর তীরে অবস্থিত শহর বাজারগুলো হচ্ছে তাহিরপুর উপজেলা শহর, সুখাইবাজার, রাজবাড়ি ও কাজিগাঁও। নদীটি জোয়ার ভাটার প্রভাবমুক্ত। সাধারণত বন্যায় দুকূল প্লাবিত হয়। বারোমাসি জলপ্রবাহের এই নদীটি শুষ্ক মৌসুমে প্রবাহ অনেক কমে যায়। জুলাই-আগস্ট মাসে বর্ষা মৌসুমে বেড়ে যায়। তখন পানিপ্রবাহের পরিমাণ দাঁড়ায় ১০০০ ঘনমিটার/সেকেন্ড। নদীটির গভীরতা বর্ষা মৌসুমে দাঁড়ায় ৮ মিটার।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৬৬।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সুনামগঞ্জ জেলার নদী বিষয়শ্রেণী:তাহিরপুর উপজেলা বিষয়শ্রেণী:জামালগঞ্জ উপজেলা বিষয়শ্রেণী:ধর্মপাশা উপজেলা
নো ল্যান্ডস ম্যান (অর্থ ভূমিহীন পুরুষ) হল ২০২১ সালের একটি মার্কিন-বাংলাদেশী-ভারতীয় নাট্যধর্মী চলচ্চিত্র। এটি রচনা ও পরিচালনা করেন মোস্তফা সরয়ার ফারুকী। চলচ্চিত্রটির গল্প একজন দক্ষিণ এশীয় পুরুষের ভ্রমণের উপর ভিত্তি করে তৈরি, যুক্তরাষ্ট্রে অস্ট্রেলীয় এক তরুণীর সঙ্গে সাক্ষাতের পর তার জীবনটা অদ্ভুতভাবে বদলে যায়। চলচ্চিত্রের কাহিনী ফ্যাসিবাদ এবং পরিচয় সংকট নিয়ে তৈরি। এতে অভিনয় করেছেন নওয়াজুদ্দীন সিদ্দিকী, ঈশা চোপড়া, তাহসান রহমান খান প্রমুখ। মার্কিন যুক্তরাষ্ট্র, ভারত ও বাংলাদেশের যৌথ প্রযোজনায় চলচ্চিত্রটি প্রযোজনা করেন মোস্তফা সরওয়ার ফারুকী, মেরিনা ফার্নান্দেজ ফেরি, এ আর রহমান, শ্রীহরি সাঠে, নওয়াজউদ্দিন সিদ্দিকী এবং নুসরাত ইমরোজ তিশা। এ আর রহমানও এই চলচ্চিত্রে সঙ্গীত শিল্পী হিসেবে যোগ দেন।  ২০২১ সালের ৬-১৫ অক্টোবর অনুষ্ঠিত ২৬তম বুসান আন্তর্জাতিক চলচ্চিত্র উৎসবে 'এশীয় চলচ্চিত্রের একটি জানান' বিভাগে এর প্রিমিয়ার হয়।  অভিনয়ে   প্রাক-নির্মাণ  ২০১৪ সালে, বুসান আন্তর্জাতিক চলচ্চিত্র উৎসবে এশীয় প্রকল্প মার্কেটের অংশ হিসেবে, মোশন পিকচার অ্যাসোসিয়েশন এবং এশিয়া প্যাসিফিক স্ক্রিন অ্যাওয়ার্ডসে চলচ্চিত্রটিকে স্ক্রিপ্ট ডেভেলপমেন্ট ফান্ড প্রদান করা হয়। এটি ভারতের চলচ্চিত্র বাজারের সেরা প্রকল্প হিসাবেও নির্বাচিত হয়েছিল। চলচ্চিত্রটি মার্কিন যুক্তরাষ্ট্র, অস্ট্রেলিয়া ও ভারতের বিভিন্ন স্থানে চিত্রায়িত হয়।   মুক্তি   ২০২১ সালের ৬-১৫ অক্টোবর পর্যন্ত অনুষ্ঠিত ২৬তম বুসান আন্তর্জাতিক চলচ্চিত্র উৎসবে 'এশীয় চলচ্চিত্রের একটি জানালা' বিভাগে নো ল্যান্ডস ম্যানের প্রিমিয়ার হয়। এই চলচ্চিত্রটি বুসান আন্তর্জাতিক চলচ্চিত্র উৎসবে কিম জিসেক পুরস্কারের জন্যও মনোনীত হয়।  মনোনয়ন  বছর পুরস্কার বিষয়শ্রেণী প্রাপক/মনোনীত ফলাফল সূত্র২০২১২৬তম বুসান আন্তর্জাতিক চলচ্চিত্র উৎসব কিম জিসেক পুরস্কার নো ল্যান্ডস ম্যান    তথ্যসূত্র   বহিঃসংযোগ    বিষয়শ্রেণী:২০২১-এর চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:মার্কিন যুক্তরাষ্ট্রে ধারণকৃত চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:অস্ট্রেলিয়ায় ধারণকৃত চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র
thumb|ফিল্টার সিগারেট:   রোলিং পেপার সিগারেট তৈরির জন্য এক ধরনের বিশেষ কাগজ। বাণিজ্যিকভাবে তৈরি ফিল্টার সিগারেট এবং ব্যক্তিগত ব্যবহার্য সিগারেট তৈরির জন্য এই পেপার ব্যবহৃত হয়। বিভিন্ন সিগারেটের আকারে রোলিং পেপার পাওয়া যায়, যেগুলি প্রায়শই একটি কার্ডবোর্ড কাগজের ফিল্টারে পেচিয়ে সিগারেটের রুপ দেয়া হয়। এছাড়াও জয়েন্ট পেপার নামেও এটি পরিচিত।  ইতিহাস ১৭৬৪ সালের দিকে স্পেনের অ্যালকয় প্রথম সিগারেটের কাগজ উৎপাদিত হয়। ১৯ শতকের দ্বিতীয়ার্ধে আরও ব্যয়বহুল সিগার এবং সিগারিলো তৈরির পর এগুলি জনপ্রিয় হয়ে ওঠে। যে সময় সিগার এবং সিগারিলোগুলি ব্যয়বহুল থাকায়, স্পেনের ভিক্ষুকরা মাটি থেকে সিগারের বাটগুলি সংগ্রহ করত এবং ধূমপানের জন্য কাগজের টুকরোগুলিতে পেচিয়ে তা ব্যবহার করত। ক্রিমিয় যুদ্ধের সময় এই সংস্কৃতি আরও প্রচলিত হয়ে ওঠে এবং ব্রিটিশ সৈন্যরা সংবাদপত্রে তামাক কীভাবে রোল করতে হয় তা শিখেছিল। ঘূর্ণায়মান কাগজের ঘন ঘন ব্যবহার একটি প্রথায় পরিণত হয় এবং প্রয়োজন মেটানোর জন্য, পে-পে, স্মোকিং এবং রিজলা রোলিং পেপার কোম্পানির আবির্ভাব ঘটে।  তথ্যসূত্র    বিষয়শ্রেণী:কাগজজাত দ্রব্য বিষয়শ্রেণী:গাঁজার ধূমপান বিষয়শ্রেণী:ড্রাগ প্যারাফেরেনালিয়া
নীলফামারী জেলার ইউনিয়ন পরিষদসমূহ হচ্ছে বাংলাদেশের রংপুর বিভাগের নীলফামারী জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৬টি উপজেলা, ৬০ টি ইউনিয়ন, ৩৭০ টি মৌজা, ৩৭৮ টি গ্রাম এবং ৪টি পৌরসভা নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  ডিমলা উপজেলা  পশ্চিম ছাতনাই  বালাপাড়া  ডিমলা সদর  খগা খড়িবাড়ী  গয়াবাড়ী  নাউতারা  খালিশা চাপানী  ঝুনাগাছ চাপানী  টেপা খড়িবাড়ী  পূর্ব ছাতনাই  ডোমার উপজেলা  ভোগডাবুড়ী  কেতকীবাড়ী  গোমনাতি  জোড়াবাড়ী  বামুনিয়া  পাংগা মটকপুর  বোড়াগাড়ী  ডোমার সদর  সোনারায়, ডোমার  হরিণচড়া  জলঢাকা উপজেলা  ডাউয়াবাড়ী  গোলমুন্ডা  বালাগ্রাম  গোলনা  ধর্মপাল  শিমুলবাড়ী  মীরগঞ্জ  কাঁঠালী  খুটামারা  শৌলমারী  কৈমারী  কিশোরগঞ্জ উপজেলা  বড়ভিটা  পুটিমারী  নিতাই  বাহাগিলী  চাঁদখানা  কিশোরগঞ্জ সদর  রনচন্ডি  গাড়াগ্রাম  মাগুরা  নীলফামারী সদর উপজেলা  চওড়া বড়গাছা  গোড়গ্রাম  খোকশাবাড়ী  পলাশবাড়ী  টুপামারী  রামনগর  কচুকাটা  পঞ্চপুকুর  ইটাখোলা  কুন্দপুকুর  সোনারায়, নীলফামারী সদর  সংগলশী  চড়াইখোলা  চাপড়া সরঞ্জানী  লক্ষ্মীচাপ  সৈয়দপুর উপজেলা  কামারপুকুর  কাশিরাম বেলপুকুর  বাঙ্গালীপুর  বোতলাগাড়ী  খাতামধুপুর  তথ্যসূত্র  বিষয়শ্রেণী:বাংলাদেশের স্থানীয় সরকার
কী করতে হবে? আমাদের আন্দোলনের জরুরি প্রশ্নগুলি () হচ্ছে রুশ বিপ্লবী ভ্লাদিমির লেনিন কর্তৃক ১৯০১ সালে লিখিত এবং ১৯০২ সালে প্রকাশিত একটি রাজনৈতিক প্রচারপুস্তিকা।Paul Le Blanc, Revolution, Democracy, Socialism: Selected Writings of Lenin (Pluto Press, London: 2008), 9, 128 এটির শিরোনাম নেয়া হয় উনিশ শতকের রুশ বিপ্লবী নিকোলাই চেরনিশেভস্কি লিখিত একই নামের উপন্যাস থেকে।  এই পুস্তকে লেনিন অর্থনীতিবাদীদের বিরুদ্ধে প্রচণ্ড আঘাত হানেন। তিনি দেখালেন যে, অর্থনীতিবাদ হলো আন্তর্জাতিক সুবিধাবাদের রকমফের। ফলে লেনিনের এই বইটি একইসাথে রুশ সুবিধাবাদ এবং আন্তর্জাতিক সুবিধাবাদের বিরুদ্ধে উদ্যত হয়েছিল। মার্কসবাদের ভিত্তিতে পার্টির বাহিনীগুলোকে সংহত করতে, সত্যিকারের বিপ্লবী মার্কসবাদী পার্টি রুশ সোশ্যাল ডেমোক্রাটিক লেবার পার্টির দ্বিতীয় কংগ্রেসের প্রস্তুতিতে বইটি বিপুল ভূমিকা নেয়।  তথ্যসূত্র  বহিঃসংযোগ   What Is To Be Done?, by Vladimir I. Lenin  Paul Blackledge, What was Done, an extended review of Lars Lih's Lenin Rediscovered from International Socialism  review of Lih's book from Socialist Democracy (Ireland)  "What They Did to What is to be Done?", Hal Draper's classic essay contextualizing WITBD  বিষয়শ্রেণী:১৯০২-এর বই বিষয়শ্রেণী:ভ্লাদিমির লেনিন রচনাবলী বিষয়শ্রেণী:সাম্যবাদ সম্পর্কিত বই বিষয়শ্রেণী:সাম্যবাদী বই
কল্পনা হল রবীন্দ্রনাথ ঠাকুর কর্তৃক রচিত একটি বিখ্যাত বাংলা কাব্যগ্রন্থ। এটি ১৯০০ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি।বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান। এতে সর্বমোট ৫২ টি কবিতা রয়েছে।কল্পনা – রবীন্দ্র রচনাবলী রবীন্দ্রনাথ গীতাঞ্জলির ইংরেজি অনুবাদ সং অফারিংসে "কল্পনা" থেকে ১টি কবিতা অন্তর্ভুক্ত করেছেন।   উৎসর্গ  রবীন্দ্রনাথ "কল্পনা" কাব্যগ্রন্থটি তাঁর বন্ধু শ্রীশচন্দ্র মজুমদারকে উৎসর্গ করেন।   কবিতার তালিকা  "কল্পনা" কাব্যগ্রন্থের অন্তর্গত কবিতাগুলি হল–   দুঃসময়  বর্ষামঙ্গল  চৌরপঞ্চাশিকা  স্বপ্ন  মদনভস্মের পূর্বে  মদনভস্মের পর  মার্জনা  চৈত্ররজনী  স্পর্ধা  পিয়াসী  পসারিনী  ভ্রষ্ট লগ্ন  প্রণয়প্রশ্ন  আশা  বঙ্গলক্ষ্মী  শরৎ  মাতার আহ্বান  ভিক্ষায়াং নৈব নৈব চ  হতভাগ্যের গান  জুতা-আবিষ্কার  সে আমার জননী রে  জগদীশচন্দ্র বসু  ভিখারি  যাচনা  বিদায়  লীলা  নববিরহ  লজ্জিতা  কাল্পনিক  মানসপ্রতিমা  সংকোচ  প্রার্থী  সকরুণা  বিবাহমঙ্গল  ভারতলক্ষ্মী  প্রকাশ  উন্নতিলক্ষণ  অশেষ  বিদায়  বর্ষশেষ  ঝড়ের দিনে  অসময়  বসন্ত  ভগ্ন মন্দির  বৈশাখ  রাত্রি  অনবচ্ছিন্ন আমি  জন্মদিনের গান  পূর্ণকাম  পরিণাম   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:১৯০০-এর বই বিষয়শ্রেণী:রবীন্দ্রনাথ ঠাকুরের কাব্যগ্রন্থ বিষয়শ্রেণী:ভারতীয় বই বিষয়শ্রেণী:ভারতীয় সাহিত্য বিষয়শ্রেণী:বাংলা সাহিত্য
মারিয়া এলেনা বেলো (; জন্ম: ১৮ এপ্রিল ১৯৬৭) হলেন একজন মার্কিন অভিনেত্রী ও লেখিকা। তিনি চিকিৎসা নাট্যধর্মী ইআর (১৯৯৭-১৯৯৮)-এ ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন। তিনি দ্য কুলার (২০০৩) ছবিতে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং আ হিস্ট্রি অব ভায়োলেন্স ছবিতে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  দ্য গার্ডিয়ান অনুসারে তিনি অস্কারের মনোনয়ন না পাওয়া অন্যতম সেরা একজন অভিনেত্রী।  প্রারম্ভিক জীবন বেলো ১৯৬৭ সালের ১৮ই এপ্রিল পেনসিলভেনিয়া অঙ্গরাজ্যের নরিসটাউনে জন্মগ্রহণ করেন। তার মা ক্যাথি বিদ্যালয়ের সেবিকা ও শিক্ষক এবং বাবা জো বেলো একজন টিকাদার। তার বাবা ইতালির মন্তেললার বংশোদ্ভূত ইতালীয় মার্কিন (in Italian) এবং মা পোলীয় মার্কিন। বেলো শ্রমিক-শ্রেণীয় রোমান ক্যাথলিক পরিবারে বেড়ে ওঠেন এবং পেনসিলভেনিয়ার র‍্যাডনরের আর্চবিশপ জন ক্যারল হাই স্কুলে পড়াশোনা করেন। তিনি ভিলানোভা বিশ্ববিদ্যালয়ে রাষ্ট্রবিজ্ঞান বিষয়ে পড়াশোনা করেন। স্নাতক সম্পন্নের পর বেলো একাধিক নিউ ইয়র্ক মঞ্চনাটকে কাজের মধ্য দিয়ে অভিনয়ের দক্ষতা অর্জন করেন।  কর্মজীবন থাম্ব|বাম|200px|২০১০ সালে ইন্ডিপেন্ডেন্ট স্পিরিট পুরস্কারে বেলো বেলোর শুরুর দিকের টেলিভিশন কর্মগুলো হল দ্য কমিশ (১৯৯১), ডিউ সাউথ (১৯৯৪), নোহোয়ার ম্যান (১৯৯৫), মিজারি লাভস কোম্পানি (১৯৯৫)-এর কয়েকটি পর্বে অভিনয়। তিনি গোয়েন্দা টিভি ধারাবাহিক মিস্টার অ্যান্ড মিসেস স্মিথ-এর মিসেস স্মিথ চরিত্রে অভিনয় করে প্রথম সফলতা অর্জন করেন, তবে ধারাবাহিকটি ৮ সপ্তাহ চলার পর বন্ধ হয়ে যায়। এরপর তিনি চিকিৎসা নাট্যধর্মী ইআর-এর তৃতীয় মৌসুমের (১৯৯৭) শেষ তিনটি পর্বে এবং চতুর্থ মৌসুমে (১৯৯৮) নিয়মিতভাবে ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন।  বেলো কয়োট আগলি (২০০০) দিয়ে চলচ্চিত্রে আগমন করেন। তিনি দ্য কুলার (২০০৩) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি আ হিস্ট্রি অব ভায়োলেন্স (২০০৫) চলচ্চিত্রে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  ব্যক্তিগত জীবন বেলোর প্রাক্তন প্রেমিক ড্যান ম্যাকডারমটের ঔরসে এক পুত্র রয়েছে। ২০১৩ সালের নভেম্বর মাসে তিনি তার তৎকালীন সঙ্গী ক্লের মুনের সাথে তার সমকামী সম্পর্কের কথা লিখেন।  ২০১৯ সালের ২৯শে ডিসেম্বর ফ্রান্সের প্যারিসে ছুটি কাটাতে গিয়ে তার ও ডমিনিক ক্রেনের সাথে তার বাগদান সম্পন্ন হয়। ২০২০ সালের ফেব্রুয়ারি মাসে ৯২তম একাডেমি পুরস্কারে অংশগ্রহণকালে তারা প্রথমবারের মত একত্রে জনসম্মুখে আসেন এবং তাদের বাগদানের কথা প্রকাশ করেন।  তথ্যসূত্র  বহিঃসংযোগ          বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:পেনসিলভেনিয়ার অভিনেত্রী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:এলজিবিটিকিউ অভিনেত্রী
এরুলিয়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।   অবস্থান  বগুড়া শহর হতে পশ্চিমে মাত্র ৫ কিলোমিটার দূরে বগুড়া - সান্তাহার মহাসড়ক এর পাশে এরুলিয়া ইউনিয়ন অবস্থিত।   আয়তন  ইউনিয়নের মোট আয়তন ১৯.২৭ বর্গকিলোমিটার।  জনসংখ্যা  ২০০১ সালের আদমশুমারী অনুযায়ী মোট জনসংখ্যা ৩২,১৯৩ জন।   প্রশাসনিক কাঠামো  এরুলিয়া ইউনিয়ন ১০টি গ্রাম ও ৮টি মৌজার সমন্বয়ে গঠিত।   শিক্ষা ব্যবস্থা  এরুলিয়া ইউনিয়নের সাক্ষরতার হার ৪৮.২৪%। অত্র ইউনিয়নে ৩টি উচ্চ বিদ্যালয়, ৪টি মাদ্রাসা, ৬টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয় রয়েছে।   হাট-বাজার  এখানে এরুলিয়া ও বানদীঘি নামে দুটি হাটবাজার রয়েছে।   জনপ্রতিনিধি  ইউনিয়নের বর্তমান চেয়ারম্যান জনাব আতিকুর রহমান আতিক।   ধর্মীয় উপাসনালয়  অত্র ইউনিয়নে ৪৬টি মসজিদ, ৭টি মন্দির, ৫টি ঈদগাহ ও ১টি এতিমখানা রয়েছে।   দর্শনীয় স্থান   বগুড়া বিমানবন্দর   উল্লেখযোগ্য ব্যক্তি   হিরো আলম ( তিনি একাধারে কবি, অভিনেতা, গায়ক ও পরিচালক)   তথ্যসূত্র
বর্ননা {{hb|nation|variant|size=optional|name=optional}}  Produces a flag icon attached to a wikilinked men's national handball team article. Parameters nation — Use either the name of the nation or the three-letter country code, as specified by ISO, IOC or FIFA (most should work) variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরন {{hb|Sweden}} →  {{hb|FRA}} →  {{hb|Romania|1965}} →  {{hb|Germany|name=West Germany}} →   আরো দেখুন Template:hb-rt — for rendering the flag on the right Template:hb-big — for rendering a larger flag, with the team name underneath the flag Template:hbw — for women's national teams :বিষয়েশ্রেণী:জাতীয় হ্যান্ডবল দলসমূহ
সৈন্য বাহিনীর বিশেষ ক্ষমতা আইন, ১৯৫৮ () হচ্ছে ভারতীয় সংসদের আইন যেটি ১৯৫৮ সালের ১১ সেপ্টেম্বর পাস হয়।"THE ARMED FORCES (SPECIAL POWERS) ACT, 1858" এটির মাত্র ছয়টি ধারা ভারতীয় সামরিক বাহিনীকে অশান্ত এলাকায় ("disturbed areas") আইন প্রয়োগের অনুমোদন দেয়।  উদ্দেশ্য ও প্রয়োগ ভারতের উত্তর-পূর্বের ৭ রাজ্য—অরুণাচল, মিজোরাম, নাগাল্যান্ড, মণিপুর, মেঘালয়, অসম ও ত্রিপুরার বিচ্ছিন্নতাবাদী আন্দোলন দমন করতে গঠিত হয় । গত শতকের আশির দশকে পঞ্জাবে খলিস্তান আন্দোলন এবং পরে ৯০ দশকে জম্মু ও কাশ্মীরে এই আইন প্রয়োগ করা হয়। তখন থেকে সেখানেও এই আইন বলবৎ রয়েছে।  ক্ষমতা এই আইন অনুযায়ী, সেনাবাহিনী যে কোন সন্দেহভাজন ব্যক্তিকে গুলি করতে পারবে। বিনা ওয়ারেন্টে গ্রেফতার করতে পারবে। বিনা ওয়ারেন্টে যে কোন জায়গায়, যে কারও বাড়িতে তল্লাশি চালাতে পারবে। কোথাও জঙ্গিদের ঘাঁটি রয়েছে বলে সন্দেহ হলে, তা নির্দ্বিধায় উড়িয়ে দিতে পারবে। রাস্তায় কোনও যানবাহনের সন্দেহজনক গতিবিধি লক্ষ করলে, তা থামিয়ে তৎক্ষণাৎ তল্লাশি চালানো যাবে। এবং সর্বোপরি এই আইনানুযায়ী, সংশ্লিষ্ট সেনা আধিকারিকের বিরুদ্ধে কোনও তদন্ত বা আইনি পদক্ষেপ করা যাবে না।  সমালোচনা আইনটি দায়িত্বশীলদের কাছ থেকে অনবরত সমালোচনার সম্মুখীন হয়েছে এই বলে যে, আইন প্রয়োগকারী এলাকায় মানবাধিকার লঙ্ঘিত হয়েছে, সেসব জায়গায় হত্যা, অত্যাচার, নিষ্ঠুরতা, অপহরণ, হারিয়ে যাওয়া ইত্যাদি ঘটনায় আইন প্রয়োগকারী বাহিনী জড়িত থেকেছে। ৬ডিসেম্বর ২০২১ নাগাল্যান্ডে সেনাকর্তৃক সাধারণ মানুষের মৃত্যুর পর এই আইন বাতিলের দাবি উঠেছে।   প্রয়োগ ও প্রভাব  ২০০০ সালে এই আইনের অপপ্রয়োগ ঘটিয়ে মণিপুরে ১০০ জন নিরপরাধ মানুষকে হত্যা করেছিল অসম রাইফেলসের সেনাবাহিনী। এই ঘটনার প্রতিবাদেই মণিপুরের বিখ্যাত সমাজসেবী ইরম শর্মিলা চানু দীর্ঘ ১৬ বছর অনশন করেন। এছাড়াও কাশ্মীরবাসীদের উপর এই আইন চাপিয়ে তাঁদের সাংবিধানিক প্রতিকার চাওয়ার ক্ষমতাও কেড়ে নেওয়া হয়েছিল বলে নিন্দার ঝড় দেখা দিয়েছিল ভারতের কেন্দ্রীয় সরকারের বিরুদ্ধে।   তথ্যসূত্র  বহিঃসংযোগ  Presentation on Armed Forces (Special Powers) Act, 1958 by Major General Nilendra Kumar, Director, Amity Law School Noida Coverage on website of South Asia Human Rights Documentation Centre  "Armed Forces Act to go from Imphal" - rediff.com article dated 12 August 2004  বিষয়শ্রেণী:১৯৫৮-এর আইন বিষয়শ্রেণী:ভারতীয় সংসদের আইন বিষয়শ্রেণী:ভারতে ১৯৫৮ বিষয়শ্রেণী:ভারতীয় সেনাবাহিনী বিষয়শ্রেণী:কাশ্মীর সমস্যা বিষয়শ্রেণী:ভারতে মানবাধিকার লঙ্ঘন বিষয়শ্রেণী:ভারতের সামরিক ইতিহাস বিষয়শ্রেণী:জম্মু ও কাশ্মীরে মানবাধিকার লঙ্ঘন
মেট্রোপলিটন লাইফ ইন্স্যুরেন্স কোম্পানি টাওয়ার যা কোলকুইটি মেটি লাইফ টাওয়ার নামে পরিচিত। ১৯০৯ সালে নির্মিত এই আকাশচুম্বী ভবনটি নিউ ইয়র্ক সিটির ম্যানহাটানের ম্যাডিসন স্কয়ার পার্ক জুড়ে ইস্ট ২৩ স্ট্রিটের সাথে সংযোগস্থলের কাছে ম্যাডিসন এভিনিউ অবস্থিত। এই ভবনটির মুল প্রকৌশলী ছিলেন  নেপোলিয়ন লেবুন অ্যান্ড সন্স এবং হদ্দেন কনস্ট্রাকশন কোম্পানী। ভবনটির নকশা করেছিলেন  আর্জেন্টারের স্থাপত্যিক সংস্থা। এই টাওয়ারটি ইতালির ভেনিসের ক্যাম্পানাইলের পরে তৈরি করা হয়েছে। "Before This Seven-Day Wonder in Construction Is Completed It Will Be Overtopped by the Tall Tower of the Metropolitan Life.; A Reminder of Venice. How the Tower is Built. The Struggle with the Wind. Differs from Other Skyscrapers. An Extraordinary View." The New York Times, December 29, 1907. p. SM5http://www.editionhotels.com/new-york  স্থাপত্য মেট্রোপলিটান লাইফ হোম অফিস বিল্ডিং ("ইস্ট উইং") এর পরবর্তী সংযোজন ছিল মোট্টপলিটন লাইফ ইনসুরেন্স ভবন, যা ১৮৯৩ সালে সম্পন্ন হয়েছিল। এটি নকশা করেছেন নেপোলিয়ন লেবুন এবং সন্স। প্রাথমিক ভাবে  টাওয়ারের পরিকল্পনা হয়ে ছিলো ১৯০৫ সালের জুন মাসে ঘোষণা করা হয়েছিল।  ইতিহাস ১৯০৫ সালে মেট্রোপলিটন লাইফ কোম্পানি  মাদিসন অ্যাভিনিউ এর ২৪নং সড়কের দক্ষিণ-পূর্ব কোণে একটি জমি কিনেছিল যার উদ্দেশ্য ছিলো এই জমির উপর ৫৬০ ফুট (১৭০ মিটার) উচ্চু একটি ভবন নির্মাণ করা। সেই ধারাবাহিকতায় ১৯০৯ সালে মেট্রোপলিটন লাইফ ইনসুরেন্স কোম্পানি টাওয়ার নির্মাণ করা হয় এবং ভবনটি ২০০৫ সাল পর্যন্ত মেট্রোপলিটন লাইফ ইনসুরেন্স কোম্পানির আন্তর্জাতিক  সদর দপ্তর হিসাবে কাজ করে। এই ভবনটি ১৯১৩ সাল পর্যন্ত বিশ্বের সবচেয়ে লম্বা বিল্ডিং ছিল। পরবর্তীতে উলঅর্থ বিল্ডিং এই ভবনটির উচ্চতা অতিক্রম করে। বর্তমানে এই ভবনটি ম্যানহাটন শহরের ৬৮ তম বৃহত্তম ভবন হিসাবে দাঁড়িয়েছে।"Met Life Tower Named A New York Landmark", The New York Times, June 14, 1989. p. B4  চিত্র সমাহার thumb|right|200px|নিচে থেকে টাওয়ার ছবি thumb|right|200px|ভবনের ছবি thumb|left|200px|মেট্রোপলিটন ভবন thumb|left|200px|রাতের ছবি  আরও দেখুন  ক্রিসলার বিল্ডিং   এম্পায়ার স্টেট বিল্ডিং   প্লাজা হোটেল   শেলবর্ন হোটেল   তথ্যসূত্র    বহিঃসংযোগ   জাতীয় ঐতিহাসিক ল্যান্ডমার্কের বিবৃতি  বিষয়শ্রেণী:ম্যানহাটানের আকাশচুম্বী কার্যালয় ভবনসমূহ বিষয়শ্রেণী:গগনচুম্বী অট্টালিকা বিষয়শ্রেণী:প্রাক্তন বিশ্বের সবচেয়ে উঁচু ভবন
এখানে ফুটবল প্রবেশদ্বারের নির্বাচিত ক্লাব বিভাগে স্থান পাওয়া নিবন্ধগুলো উল্লেখ করা হয়েছে:  টেমপ্লেট নোট অ-স্ক্রলিং প্যানোরামার জন্য ব্যবহার করুন ডিফল্ট "size=" (size=150px)। ব্যাপক আকারগুলো একটি অনুভূমিক স্ক্রল বার অন্তর্ভুক্ত করবে।  <nowiki> {{প্রবেশদ্বার:ফুটবল/নির্বাচিত ক্লাব/টেমপ্লেট   | image =    | size =    | caption =    | text =    | link =  }}  [[বিষয়শ্রেণী:ফুটবল প্রবেশদ্বার]] </nowiki>  নির্বাচিত ক্লাবের তালিকা প্রবেশদ্বার:ফুটবল/নির্বাচিত ক্লাব/১  প্রবেশদ্বার:ফুটবল/নির্বাচিত ক্লাব/২  প্রবেশদ্বার:ফুটবল/নির্বাচিত ক্লাব/৩  প্রবেশদ্বার:ফুটবল/নির্বাচিত ক্লাব/৪  প্রবেশদ্বার:ফুটবল/নির্বাচিত ক্লাব/৫  প্রবেশদ্বার:ফুটবল/নির্বাচিত ক্লাব/৬  প্রবেশদ্বার:ফুটবল/নির্বাচিত ক্লাব/৭  প্রবেশদ্বার:ফুটবল/নির্বাচিত ক্লাব/৮  প্রবেশদ্বার:ফুটবল/নির্বাচিত ক্লাব/৯  প্রবেশদ্বার:ফুটবল/নির্বাচিত ক্লাব/১০  বিষয়শ্রেণী:ফুটবল প্রবেশদ্বার